OzLabs/hebrew-wiki-articles huggingface dataset:
האמן (האמן ומרגריטה)

האמן הוא דמות ספרותית מתוך הרומן "האמן ומרגריטה" של מיכאיל בולגקוב. דמותו מופיעה לראשונה בפרק 13 - “הופעתו של הגיבור". בן-אדם כבן 38 השוהה בבית-חולים לחולי-נפש, מתגנב בחצות לחדרו של המשורר איוון בְּלִיבַּיִת השוהה בבית חולים הנ"ל בגין מאורע גרוטסקי - התחקות אחר וולנד – לדידו, תייר או מרגל אשר מעורב במותו של ברליוז (ראש אגודת האסוציאציות הספרותיות במוסקבה), במשכן-הסופר גריבויידוב. זהו האמן. האמן מתעב צעקות ומתיירא מחושך. הוא מגלה את לבו לאיוון וטוען כי גנב צרור-מפתחות מן האחות הראשית, ולכן ביכולתו לצאת אל המרפסת המשותפת המתארכת לאורך הקומה. "מדוע אינך נס אל נפשך?” שואל איוון "או שמא הקומה רמה?“ כי "הנני נטול-בית”, עונה האמן. הוא מגנה את שיריו של איוון ואומר: "אל נא כתוב עוד".

==עיסוקיו==
האמן עמל כהיסטוריון במוזיאון במוסקבה ותרגם מ-5 שפות: אנגלית, צרפתית, גרמנית, לטינית ויוונית. באחד הימים הוא זוכה במאה אלף רובל בלוטו; הוא התפטר מעבודתו, שכר דירת 2 חדרים צנועה, מעין מרתף, והחל לעמול על הרומן שלו אודות פונטיוס פילטוס, הוא ידע כי יחתום אותו במילים: "הפרוקורטור החמישי של ארץ יהודה האביר פונטיוס פילטוס." אך לדאבון לבו כשניסה להוציאו לאור, שלושת עורכי-ספרות: לטונסקי, ארימן, ודפנוביץ’ נמנעו מפרסומו. עקב כך, הוא שקע בדיכאון ושרף את כתב-היד של הרומן שלו.

==אהבתו==
הוא מגולל בפני איוון בליבית את סיפור היכרותו עם בחירת ליבו – מרגריטה: הוא פגש אותה לראשונה בטברסקיה כשבידה זר פרחים צהובים – מבחילים לדידו. היא פנתה לסמטה והוא התחקה אחר עקבותיה. היא נעצה בו מבטה ועיניה היו גלמודות ושאלה: "האם הינך אוהב את פרחיי?” "לא
“ השיב האמן. הוא אומר לאיוון: “אהבה קפצה עלינו כליסטים מזוין". מרגריטה הייתה נשואה, אך עם מאהבה, האמן, התראתה בערבים בדירתו. בהמשך דרכיהם נפרדות. האמן מסולק מדירתו בשל מכתב קובלנה-פלילית מאת אלוזיי מוגרץ’ - שכנו. הם נפגשים שוב לאחר שמרגריטה פונה לוולנד בבקשה להתראות עם אהובה עם תום נשף השטן.

==מותו==
האמן מת במרתפו על ידי לגימת היין המורעל של עזאזלו, אך לאמיתו של דבר גופתו מצויה בחדר מספר 118 בבית-החולים לחולי-נפש. למעשה, הוא זוכה לחיי שלווה ומצטרף לסוויטה של וולנד יחד עם אהובתו אל מסע מעל פני האדמה.

קטגוריה:דמויות ספרותיות
חנמאל המצרי

חנמאל המצרי היה כהן גדול בתקופת בית שני הנזכר במשנה כמי שעשה פרה אדומה. על פי רוב דעות החוקרים, חנמאל המצרי הוא חננאל הבבלי המופיע בכתבי יוסף בן מתתיהו.

==במשנה==
חנמאל המצרי נזכר במשנה פעם אחת, ברשימת הכהנים הגדולים ששרפו פרה אדומה: .

יקותיאל יהודה גרינוולד טען שיש לתארך את חנמאל המצרי על פי סדר הכהנים במשנה אחרי אליהועיני בן הקוף. אם מזהים את אליהועיני בן הקוף עם אליהועיני בן קנתירא שמונה על פי יוסף בן מתתיהו בסוף ימי אגריפס הראשון, כלומר בשנת 44 לספירה, אזי חנמאל המצרי צריך להיות מאוחר יותר. אולם היו שזיהו את אליהועיני עם תקופות מוקדמות יותר, בימי אלכסנדר ינאי או אחריו. כמו כן, היו שטענו שהמשנה לא בהכרח מסודרת לפי הסדר. כנגד הטענה שחנמאל המצרי היה אחרי זמן אגריפס הראשון נטען שאין הגיון לעשות שלוש פרות אדומות בתקופה כה קצרה.

==חננאל הבבלי בכתבי יוסף בן מתתיהו==
בקרב החוקרים מקובל לזהות את חנמאל המצרי עם "חננאל הבבלי", הנזכר בחיבורו של יוסף בן מתתיהו, "קדמוניות היהודים", כמי שמונה על ידי המלך הורדוס לכהן גדול במקום מתתיהו אנטיגונוס השני החשמונאי. יוסף מספר שהורדוס נזהר "מלמנות איש מן הנכבדים לכוהן גדול", ולכן בחר את חננאל, יהודי התפוצות, "כוהן מן הפחותים". אולם יוסף מספר דברים סותרים על מעמדה החברתי של משפחתו של חננאל, שכן בעוד שבאזכור הראשון נאמר שייחוסו היה נחות, בהמשך יוסף מביא מסורת כי חננאל היה צאצא למשפחת כהנים גדולים בימי בית המקדש הראשון. יש מפקפקים במסורת זו, המייחסת אותו למשפחת כהנים גדולים, אולם לדעת אברהם שליט ייתכן שמשפחתו של חננאל הייתה בכל זאת בעלת ייחוס עתיק, ומציג השערה אפשרית שהוא התייחס על חנמאל בן שלום דודו של ירמיהו, שמכר לנביא את שדהו בענתות, שהייתה עיר כהנים והוא עצמו היה כהן, וייתכן אם כך, שהוגלה לבבל אחרי כיבוש ירושלים, או שירד למצרים יחד עם יוחנן בן קרח, והדבר מסביר את המסורת הכפולה על מוצאו של הכהן הגדול בתקופת הורדוס.

את הסתירה בין הכינוי "הבבלי" אצל יוסף בן מתתיהו ל"המצרי" במשנה, מיישבים יצחק אייזיק הלוי ופרופ' יוסף קלוזנר בכך שחנמאל היה ממשפחה בבלית שגרה במצרים. הרב יצחק אייזיק הלוי מעלה את הסברה שחנמאל המצרי סייע להורדוס בעת שהיה זקוק לכסף כדי לקבל מינוי ברומא. בכך הוא מסביר מצד אחד את העובדה שהורדוס שנזקק לכסף ולא קבלו ממלך הערביים השיג את הכסף הנדרש לו לאחר הגיעו לאלכסנדריה ומצד שני את אהבתו לחננאל הבבלי ומחויבותו אליו למנותו לכהן גדול.

לפי חישובו של אברהם שליט, מינויו של חננאל לכהן גדול חל לפני חודש אוקטובר או בתחילתו, בשנת 37 לפנה"ס. לפי יוסף בן מתתיהו, חננאל הבבלי הודח ממשרתו לזמן קצר על ידי הורדוס, בלחץ אשתו מרים החשמונאית, וחמותו אלכסנדרה אשר לא ראו בעין יפה את הדחת השושלת החשמונאית מהכהונה הגדולה, ואריסטובולוס השלישי מונה לתפקיד.
לפי חישובו של שליט, החלטה זו של הורדוס חלה בסוף שנת 37 לפנה"ס או בתחילת שנת 36 לפנה"ס. יוסף בן מתתיהו כותב שנטילת מישרת הכבוד של הכהן הגדול מאדם שקיבל אותה, התרחשה רק פעמיים קודם לכן, כאשר אנטיוכוס הרביעי נטל אותה מיאסון, וכאשר אריסטובולוס השני נטל אותה מאחיו הורקנוס השני. לאחר שאריסטובולוס השלישי נרצח על ידי אנשי הורדוס, השיב הורדוס את חננאל למשרת הכהונה הגדולה.

==קישורים חיצוניים==
*

==הערות שוליים==

קטגוריה:כהנים בתקופת בית שני
קטגוריה:כהנים ששרפו פרה אדומה
קטגוריה:כהנים בתקופת המשנה
קונקוונטור

קונקוונטור (שם מדעי: Concavenator ; מילולית: "הצייד הדבשתי של קואנקה) הוא סוג של דינוזאור טורף ממשפחת הקרכרודונטוזאוריים החי בקרטיקון התחתון לפני 130 עד 125 מיליון שנה. הוא התגלה באתר חפירות בספרד ב-2010.
== מאפיינים ==
הקונקוונטור הגיע לאורך 6 מטר לגובה 2.5 מטר ושקל 1 טון. הוא היה בעל גב מוזר בעל דבשת שהזכירה מעט גמל אך דמתה לסנפיר כריש ומעל הזנב הייתה עוד בליטה נמוכה יותר. לא ברור למה הם שימשו אך משערים שהיה להם קשר לתוגת ראווה או אולי לוויסות חום בדומה לזיזי הסטגוזאורוס. ייתכן שהוא היה מאבותיו של האקרוקנתוזאורוס, קרוב משפחתו שהיה בעל מפרש גבוה על גבו.

ככל הנראה הוא היה יצור דו-רגלי שנע מהר, בעל זרועות בינוניות והייתה לו גולגולת של קרכרודונטוזאור בעלת לסתות חזקות ושיניים חדות. ייתכן שהוא גם כוסה בנוצות.

== בתרבות ==
דינוזאור זה הופיע במשחקי המחשב עולם היורה: המשחק וJurassic World: Alive.

== קישורים חיצוניים ==

* 
איור של קונקוונטור בתוך בריכה

קטגוריה:קרכרודונטוזאוריים
קטגוריה:דינוזאורים שחיו בקרטיקון תחתון באירופה
קטגוריה:ספרד: מאובנים
קטגוריה:מאובני טקסונים שתוארו ב-2010
דרופקיק מרפיס

דרופקיק מרפיס (באנגלית: Dropkick Murphys) היא להקת פאנק קלטי אמריקאית. הלהקה הוקמה בקווינסי, מסצ'וסטס, בשנת1996, וצברה תאוצה מקומית דרך הופעות בבארים במסגרת החגיגות השנתיות של יום פטריק הקדוש בבוסטון. הפריצה המשמעותית של דרופקיק מרפיס לתודעה הציבורית הרחבה הייתה דרך הסינגלים "Tessie" ב-2004, ו"I'm Shipping Up to Boston" ב-2006, שהפך ללהיט הגדול ביותר של הלהקה.

הסגנון המוזיקלי של דרופקיק מרפיס משלב פאנק רוק יחד עם נעימות איריות מסורתיות, באמצעות כלי נגינה כגון חמת חלילים, בנג'ו, חלילית אירית וכינור. שירי הלהקה מבוססים על טקסטים מקוריים, וכן עיבודים חדשניים לשירים איריים, בריטים ואמריקאים מסורתיים. באמצעות שיריה, נוקטת דרופקיק מרפיס עמדות במגוון רחב של סוגיות אישיות, חברתיות ופוליטיות, כגון תמיכה בארגוני עובדים, גמילה מסמים והתנגדות למלחמות.

ההופעות של הלהקה ידועות כקולניות ואנרגטיות במיוחד, תוך אינטראקציה רבה עם הקהל ואף העלאת הקהל לבמה.

== קישורים חיצוניים ==

* 

== הערות שוליים ==

קטגוריה:בוסטון: אישים
2018 05
קטגוריה:להקות פאנק (Punk)
קטגוריה:להקות אמריקאיות
קטגוריה:להקות שהוקמו בשנת 1996
האצטדיון האולימפי פיונגצ'אנג

את האצטדיון האולימפי פיונגצ'אנג (בקוריאנית: 평창 올림픽 스타디움) היה מבנה זמני הנועד עבור טקסי הפתיחה והסגירה של אולימפיאדת פיונגצ'אנג (2018) ועבור התחרויות הפאראלימפיות בפיונגצ'אנג, הנמצא במחוז גאנגוון, אשר בדרום קוריאה. האצטדיון נהרס אחרי משחקים.

== רקע ==
הוא ממוקם ליד העיירה Daegwallyeong-myeon, שבמחוז גאנגוון-דו כ-2 ק"מ מאתר הסקי והנופש אלפנסיה.

כדי לחסוך בעלויות, לאצטדיון באתר אין גג או מערכת הסקה מרכזית. ובכל זאת עלותו משוערת בכ-116 מיליארד וון דרום קוריאני (109 מיליון דולר אמריקני).באצטדיון 35,000 מושבים המסודרים בשבע קומות מעל הקרקע, וקומה אחת מתחת לאדמה ושטחו הוא 58,790 מ"ר.

האתר נבנה על 80,000 מ"ר מהאתר הונג'י, והוא האתר הגדול ביותר שנבנה לטובת משחקים פראלימפיים. גובה האתר הוא כ-740 מטרים מעל פני הים.

סמוך לאצטדיון נבנה מבנה לתערוכה אולימפית, מתחם לאוכל מסורתי, שווקים ואטרקציות אחרות, כולם בהתאם למורשת התחרויות והקוריאניות כאחת. הבנייה של האצטדיון, לקחה שנה אחת ועשרה חודשים והסתיימה ביום 30 בספטמבר 2017.

האצטדיון, היה בשימוש ארבע פעמים לפני שהוא נהרס: פתיחה וסגירת הטקסים של אולימפיאדת החורף, וטקסי הפתיחה והסגירה של התחרויות הפאראלימפיות של 2018.
==ראו גם==
*המשחקים הפאראלימפיים
*אולימפיאדת פיונגצ'אנג (2018)

==קישורים חיצוניים==

==הערות שוליים==

קטגוריה:אצטדיונים ומתקני ספורט אולימפיים
קטגוריה:קוריאה הדרומית: מבנים
מריו רוי

מריו רוי סילבה דוארטה (בפורטוגזית: Mário Rui Silva Duarte; נולד ב-27 במאי 1991) הוא כדורגלן פורטוגזי המשחק בנאפולי ובנבחרת פורטוגל בעמדת המגן השמאלי.

==קריירת מועדונים==
מריו רוי התחיל את לשחק כדורגל כאשר הצטרף בגיל 10 לוואסקו גמה סינס. אחרי שנתיים הצטרף לספורטינג ליסבון, ממנה עבר לולנסיה וכעבור שנה חזר לפורטוגל והצטרף לאקדמיה של בנפיקה ליסבון. בקיץ הושאל לפאטימה עד לסויום העונה. בקיץ חתם בפארמה מהסרייה א' והושאל לאחר מכן לגוביו מהסרייה ב'.

ביוני רוי חתם לחמש עונות בפארמה, ובמהלך הקיץ הושאל לספציה. ב-28 ביוני 2013 חתם רוי באמפולי תמור 550 אלף אירו. רוי היה שותף לחזרה של אמפולי לסרייה א', אחרי שש עונות.

ב-31 באוגוסט 2014 רוי ערך את הופעת הבכורה שלו בסרייה א' בהפסד 0–2 לאודינזה.

ב-8 ביולי 2016 רוי חתם ברומא תמורת 3 מיליון אירו. עקב פציעה בתחילת העונה, ב-19 בינואר 2017 הוא ערך את הופעת הבכורה שלו בקבוצה בניצחון 0–3 נגד סמפדוריה בקופה איטליה.

ב-13 ביולי 2017 הושאל לנאפולי תמורת 3.75 מיליון אירו. ב-10 בפברואר 2018 רוי ערך את הופעת הבכורה שלו בקבוצה בניצחון 1–4 נגד לאציו.

==קריירה בינלאומית==
רוי שיחק בכל הנבחרות הצעירות של פורטוגל ואף השתתף עם נבחרת הנוער בגביע העולם בכדורגל עד גיל 20 בשנת 2011.

במרץ זומן לראשונה לסגל הנבחרת הבוגרת לקראת משחקי הידידות נגד ו. ב-26 במרץ 2018 רוי ערך את הופעת הבכורה שלו בנבחרת בהפסד 0–3 ל. רוי נכלל בסגל הנבחרת לקראת מונדיאל 2018.

== תארים ==
נאפולי 

* אליפות איטליה: 2022/2023

==קישורים חיצוניים==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני פאטימה
קטגוריה:כדורגלני פארמה
קטגוריה:כדורגלני גוביו
קטגוריה:כדורגלני ספציה
קטגוריה:כדורגלני אמפולי
קטגוריה:כדורגלני רומא
קטגוריה:כדורגלני נאפולי
קטגוריה:כדורגלני נבחרת פורטוגל
קטגוריה:כדורגלני מונדיאל 2018
קטגוריה:ספורטאים פורטוגזים באיטליה
קטגוריה:פורטוגזים שנולדו ב-1991
ימי בנימינה

"ימי בנימינה" הוא פזמון שנכתב על ידי אהוד מנור, הולחן על ידי מתי כספי ובוצע במקור על ידי חוה אלברשטיין. "ימי בנימינה" הוא מהשירים המזוהים ביותר עם אהוד מנור.

==רקע==
השיר יצא לאור בשנת 1975 ונכלל באלבום "כמו צמח בר" של חוה אלברשטיין. שירי האלבום היו נוגים וביטאו את רוח התקופה שלאחר מלחמת יום הכיפורים.

אלברשטיין התייחסה לשיר ואמרה:

בשנת 1987 הוציא מתי כספי את האלבום צד ג' צד ד', ובו נכלל ביצוע שלו לשיר שהלחין. בשנת 2008 יצרה הזמרת דין דין אביב ביצוע לשיר במסגרת פרויקט "עבודה עברית".

==תוכן השיר==
השיר הוא שיר נוסטלגי שכתב אהוד מנור. מנור שגדל בבנימינה מבטא את געגועיו כמבוגר לילדותו במושבה, ואת שאיפתו לשוב לימי הילדות שלו, אשר אותם הוא מגדיר כימים הכי טובים בחייו. ילדותו של מנור עברה עליו בבנימינה בשנות ה-40 ותחילת שנות ה-50. בתיאורים של מנור את המושבה באותה עת, בנימינה משתקפת כמקום איטי וחברותי: . גם עבודות החקלאות במושבה מומחשות בשיר ("איך היה יבול הענבים השנה"? ו"יש ריבה מתות גינה").

==לאחר מותו של מנור==
בשנת 2011 הסבה המועצה המקומית בנימינה-גבעת עדה את שמו של רחוב העלייה לשם ימי בנימינה לזכרו של אהוד מנור. אירוע מחווה לשירי אהוד מנור נקרא אף הוא בשם "ימי בנימינה".

==השיר בספרי תווים==
* רודיקה דן (עורכת), ילדותי השניה, עמ' 84, הוצאת י. שרברק, 1985. 
* אפי נצר, לשיר עם אפי נצר: השירים שאנו אוהבים, חלק ג, עמ' 145, ההסתדרות הכללית של העובדים בארץ ישראל, 1991. 
* חוה אלברשטיין, שיר במתנה, עמ' 172, הוצאת מסדה-פרס, 1979. 

==קישורים חיצוניים==

* 
* יוסי חרסונסקי,[http://www.yosmusic.com/yos10388/ עיון ביקורת] באתר יוסי מיוזיק
* 
* [https://www.nli.org.il/he/items/NNL_MUSIC_AL990055565920205171/NLI לדף השיר] באתר הספרייה הלאומית
* 

==הערות שוליים==

קטגוריה:שירי 1975
קטגוריה:שירי חוה אלברשטיין
קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:בנימינה
קטגוריה:שירים על נוסטלגיה
קטגוריה:שירים על ילדות
SBS 9

SBS 6 הוא ערוץ טלוויזיה הולנדי הנמצא בבעלות רשת Talpa. הערוץ הושק ב-1 בינואר 2015 בשעה 12:00 שעון מרכז אירופה (CET), עם מרתון סרטים. הערוץ משודר בכל שירותי הטלוויזיה הרב-ערוצית בהולנד. ערוצים אחרים הנמצאים בבעלות הקבוצה הם NET 5, SBS 6 ו-Veronica TV.

== היסטוריה ==
SBS Broadcasting הודיעה כי בכוונתה להשיק ערוץ רביעי בהולנד כבר בשנת 2009. ב-22 באוגוסט 2014 פרסמה החברה באופן רשמי את תוכניותיה המפורטות להקמת ערוץ חדש שמושך את הצופים. הערוץ קיבל את שמו SBS 9 ב-27 בנובמבר 2014. תאריך השקת הערוץ נקבע לינואר 2015.

== תוכניות ==
הערוץ משדר סרטים וסדרות טלוויזיה תוך אפיון כל יום בשבוע בסוגה אחרת:

* יום ראשון: רומנטיקה
* יום שני: אומנים שונים
* יום שלישי: קומדיה
* יום רביעי: פעולה
* יום חמישי: דרמה
* יום שישי: תוכניות לכל המשפחה
* יום שבת: מותחן

== ראו גם ==

* BNNVARA
* RTL 4
* RTL 5

==קישורים חיצוניים==

* 

== הערות שוליים ==

קטגוריה:ערוצי טלוויזיה הולנדיים
אריה אביר

אריה אביר (נולד ב-29 בספטמבר 1948) הוא כלכלן ועורך דין. כיהן מ-2008 ועד לשנת 2023 כיושב ראש מועצת המנהלים של חברת עמיגור, חברת בת של הסוכנות היהודית לארץ ישראל.

== ביוגרפיה ==
אריה אביר נולד בבואנוס איירס, ארגנטינה, בשנת 1948 ועלה למדינת ישראל בשנת 1962 יחד עם משפחתו. בין השנים 1967-1970 שירת בחיל הקשר, ולאחר מכן היה ל-סמג"ד בחיל הרפואה.

אביר נשוי ולו 2 ילדים.

===אקדמיה===
בשנת 1975 סיים את לימודי התואר הראשון בכלכלה באוניברסיטת תל אביב. לאחר מכן, למד משפטים במכללת שערי משפט והוסמך כעורך דין בשנת 1998.

===עמיגור===
בין השנים 1980-1990 עבד אביר כמנהל אגף הכספים וכלכלן בכיר בעמיגור. לאחר מכן, מונה להיות מנכ"ל החברה וכיהן בתפקידו בין השנים 1990-2002. במסגרת תפקידו היה אמון על ניהולן של 30,000 דירות ציבוריות ברחבי המדינה, בניה של בתי גיל זהב לקשישים בשיתוף פעולה עם קרנות יהודיות מארצות הברית ואחראי על קשרי ויחסי עבודה רחבים עם משרדי ממשלה ישראלים וארגונים יהודים בינלאומיים. בשנת 2008 מונה אביר להיות יו"ר דירקטוריון חברת עמיגור ומכהן בתפקיד זה עד היום.

===הסוכנות היהודית===
אביר כיהן בין השנים 2002-2007 כראש משלחת אזור אמריקה הלטינית. במסגרת תפקידו, סייע אביר בהעלאת עולים מארגנטינה בזמן המשבר הכלכלי שפקד אותה ופעל רבות בתחום החינוך, זהות יהודית ועליה בכל ארצות אמריקה הלטינית.

בין השנים 2007-2011, כיהן אביר כראש המשלחת של אזור אירופה. במסגרת תפקידו, ריכז את פעילות כל המשלחות של הסוכנות היהודית באזור אירופה ופעילות השליחים שם. הוא ביסס והעמיק קשרים עם שגרירויות ישראל באירופה, עם ארגונים יהודיים וראשי קהילות.

בשנת 2011, מונה אביר להיות ראש לשכת החברות של הסוכנות היהודית העוסקות בפעילות בתחומים חברתיים וכלכליים שונים. לשכת החברות פועלת לצד הנהלת הסוכנות היהודית ומנהלי יחידותיה, ליישום מדיניותה ועל מנת לתעל את יכולותיהן המיוחדות של החברות ולהשיא את הישגי החברות לקידום יעדי הארגון.

===פעילות ציבורית===
אביר מכהן בהתנדבות כחבר במועצות מנהלים הבאות:
*מכללת לוינסקי לחינוך
*החברה למוסדות חינוך בתל אביב
*כפר המכביה בע"מ
*כרמל מזרחי (בעבר)

== קישורים חיצוניים ==
*[https://web.archive.org/web/20170929002145/http://www.amigour.co.il/%D7%94%D7%A0%D7%94%D7%9C%D7%AA-%D7%94%D7%97%D7%91%D7%A8%D7%94 אריה אביר - יו"ר מועצת המנהלים], באתר עמיגור
*[https://www.gov.il/he/Departments/news/spokesman_17012018 פרויקט דיור ציבורי לגיל הזהב הגדול ביותר בארץ נחנך היום באשקלון], באתר משרד הבינוי והשיכון
* 

קטגוריה:מפעלי הסוכנות היהודית
קטגוריה:ישראל: דיור ציבורי
קטגוריה:ישראלים ילידי ארגנטינה
קטגוריה:שליחי הסוכנות היהודית
קטגוריה:מנכ"לים ישראלים
קטגוריה:עורכי דין ישראלים
קטגוריה:בוגרי אוניברסיטת תל אביב
קטגוריה:בוגרי המרכז האקדמי שערי מדע ומשפט
קטגוריה:דירקטורים ישראלים
קטגוריה:ישראלים שנולדו ב-1948
קש"ת (ארגון)

קש"ת היה ארגון חרדי מחתרתי קיצוני שפעל בישראל בסוף שנות ה-80 של המאה ה-20 באמצעים אלימים, כדי להילחם בעיקר בחילול השבת, נתיחות שלאחר המוות וחילול קברים עתיקים במסגרת חפירות ארכאולוגיות.

==היסטוריה==
הארגון הוקם בשנות ה-80 בשם קש"ת ("קבוצה שלא תשלים", יש שפרשו "קבוצת שומרי תורה"), כדי להילחם באמצעים אלימים בבנייה על קברים, פרסום חוצות, "חוסר צניעות" וחילול השבת. הארגון השחית את המצבות על קבריהם של הרצל ודוד בן-גוריון, הפעיל טרור ואיומים נגד אישים ומוסדות, הטמין מטעני חבלה, הציתו את מכוניתו של אברהם (פריצי) פריד שהיה מראשי הוועד נגד אלימות חרדית, והצית תחנות אוטובוסים וחנויות. במסגרת מאבקם נגד נתוחי מתים וחילול קברים נהגו חברי הקבוצה להטריד רופאים פתולוגיים וארכאולוגים.

ביולי 1983 פרסמו "פסק דין מוות" נגד הארכאולוג יגאל שילה שחפר בעיר דוד. לאחר שנפטר ב-1987 פגעו בקברו.

בפברואר 1989, נעצרו 10 חשודים בחברות בארגון, מתוכם 5 בני משפחתו של יהודה משי זהב. נערכה חקירה ממושכת שכללה הפעלת סוכנים סמויים וציתותים לטלפונים. מספר ימים אחר כך הוגש כתב אישום נגד ישראל חשין, תלמיד ישיבת פוניבז' בבני־ברק, ואברהם משי־זהב. הם הורשעו בעסקת טיעון ונידונו ל-18 חודשי מאסר, על כך שתכננו להניח חומרי נפץ בקיוסקים שמכרו עיתונים חילוניים בבני ברק. יהודה משי זהב נעצר 5 פעמים ונחשב כמי שעומד בראש הארגון. עקב כך כונה משי זהב "קמב"ץ העדה החרדית".

==ראו גם==
* האגודה למען טוהר המחנה
* משמרת הצניעות
==קישורים חיצוניים==
* [http://www.hiddush.org.il/מאמר-3670-0-משיזהב_חושף_השיטות_האלימות_של_המחתרת_החרדית_קשת.aspx חדו"ש - משי-זהב חושף את השיטות האלימות של המחתרת החרדית קש"ת]
* 
* 
== הערות שוליים ==

קטגוריה:ארגונים דתיים בישראל
קטגוריה:יהדות חרדית בישראל
קטגוריה:צניעות (יהדות חרדית)
קטגוריה:פשע בישראל
קטגוריה:ארגוני טרור יהודים בישראל
ארקדי בבצ'נקו

ארקדי בבצ'נקו (ברוסית: Аркадий Бабченко) הוא עיתונאי, משפטן וסופר רוסי, הידוע בשל התנגדותו לנשיא רוסיה ולדימיר פוטין. מתוך חשש לחייו, עזב את רוסיה ועבר להתגורר בישראל .

==ביוגרפיה==
בבצ'נקו נולד במוסקבה. בגיל 18 הוא גויס לצבא הרוסי ולחם במלחמת צ'צ'ניה הראשונה ממנה השתחרר ב-1996, ולאחר מכן התנדב להילחם במלחמת צ'צ'ניה השנייה. ב-2005 הוציא את ספרו "סיפורו של חייל" אודות שירותו בצבא הרוסי. הספר תורגם לעברית על ידי אריה חשביה בשנת 2008.

== מוות מבוים ==
ב-29 במאי 2018 הודיעה משטרת אוקראינה כי בבצ'נקו נרצח בפתח ביתו בידי מתנקש שירה בגבו שלושה כדורים בעת שאשתו שהתה בבית. החשד היה שהמתנקש הגיע בשליחותו של נשיא רוסיה ולדימיר פוטין . משטרת אוקראינה אף פרסמה קלסתרון של החשוד ברצח.

למחרת (30 במאי) הגיע בבנצ'קו למסיבת עיתונאים והודיע כי הוא חי וכי שיתף פעולה עם רשויות הביטחון האוקראיניות ביום הרצח במטרה לסכל את הרצח ולגלות מי הם המתנקשים שנשלחו בידי רוסיה. בבצ'נקו התנצל בפני המצטערים על מותו ובפרט בפני אשתו.

במסגרת החקירה נתגלה כי רוסיה שכרה אזרח אוקראיני שירצח את בבצ'נקו תמורת 40 אלף דולר. האיש שכר אוקראיני אחר לביצוע ההתנקשות. פוליטולוג פרו-רוסי ואדים קרסיוב קשר את האירוע עם הבחירות הקרובות באוקראינה.

==קישורים חיצוניים==

== הערות שוליים ==

קטגוריה:2018 ברוסיה
קטגוריה:עיתונאים רוסים
קטגוריה:כתבים צבאיים
קטגוריה:רוסים שנולדו ב-1977
חרדתו של המלך סלומון

חרדתו של המלך סלומון (בצרפתית: L'Angoisse du roi Salomon) הוא ספר מאת הסופר היהודי-צרפתי רומן גארי אשר היה האחרון להתפרסם תחת הפסבדון אמיל אז'אר, שנכתב בשנת 1979. הספר הוא רומן העוקב אחר מעלליו של ז'אנו, נהג מונית פריזאי צעיר ומעורבותו עם סולומון רובינשטיין, יהודי מבוגר בן 84 בפנסיה, המפעיל קו סיוע נפשי טלפוני לאנשים במצוקה. הספר תורגם לעברית על ידי אביטל ענבר, ויצא בהוצאת עם עובד ב-1980, ומאוחר יותר זכה לתרגום והוצאה מחודשת בידיעות ספרים על ידי ניר רצ'קובסקי ב-2010.

== קישורים חיצוניים ==

* [http://www.am-oved.co.il/page_247 חרדתו של המלך סולומון] באתר הוצאת עם עובד
* 
* 

== הערות שוליים ==
 

קטגוריה:רומנים (סוגה ספרותית)
קטגוריה:ספרים צרפתיים
קטגוריה:ספרי 1979
קטגוריה:ספרי רומן גארי
קטגוריה:לקות נפשית באמנות
קטגוריה:ספרי ספריה לעם
קטגוריה:ספרים המתרחשים בצרפת
הר פיי (אלברטה)

הר פיי (באנגלית: Mount Fay) הוא הר ברכס בואו בהרי הרוקי הקנדיים, על קו פרשת המים של אמריקה, על הגבול בין פרובינציית אלברטה ופרובינציית קולומביה הבריטית שבקנדה.

גובהו של ההר 3,325 מטרים מעל פני הים, והוא מתנשא 389 מטרים מעל סביבתו.

ההר ממוקם 6 קילומטרים דרומית-מערבית להר דלתאפורם, על גבול עמק עשר הפסגות בשטח הפארק הלאומי באנף, והוא אחד ההרים המשקיפים על אגם מוריין.

==היסטוריה==
===מקור השם===
שמו של ההר ניתן לו בשנת 1902, ההר נקרא על שם צ'ארלס אי. פיי (Charles E. Fay), חוקר הרי הרוקי הקנדיים, אשר היה אחד הראשונים שניסו להעפיל לפסגת הר לפרוי בשנת 1896. לפיי הוצע שיקראו על שמו הר, והוא בחר בהר זה כי סבר שהיה הראשון שטיפס לפסגתו (אף שלא כך היה). פיי התאכזב עד מאוד שגילה שאחרים טיפסו על ההר (והוא טעה בינו להר לפרוי).

=== הטיפוס על ההר ===
הראשונים שטיפסו על ההר היו גרטרוד בנהאם (Gertrude Benham) וכריסטאן קאופמן (Christian Kaufmann), בשנת 1904. 

==לקריאה נוספת==
<div class="mw-content-ltr">• Dave Birrell, [https://books.google.co.il/books?id=OaB-yf_MJXMC&pg=PA87&lpg=PA87&dq=%22Mount+Fay%22&source=bl&ots=zNUC9TaKew&sig=BnEKfH-12KSbc-Cl3epZUMru7ik&hl=en&sa=X&ved=0ahUKEwifheGolq7bAhWOZpoKHfpyAbM4HhDoAQgqMAI#v=onepage&q=%22Mount%20Fay%22&f=false 50 Roadside Panoramas in the Canadian Rockies], PP 86 - 87</div>

<div class="mw-content-ltr">• Maurice Isserman, [https://books.google.co.il/books?id=nfh1CQAAQBAJ&pg=PT96&lpg=PT96&dq=Mount+Fay&source=bl&ots=FT22GytffM&sig=3UF8s8yP2ky1Y2tjTOAO6nUrNd8&hl=en&sa=X&ved=0ahUKEwiJt8nUoK7bAhVBFiwKHVSZAcM4PBDoAQgzMAM#v=onepage&q=%22Mount%20Fay%22&f=false Continental Divide: A History of American Mountaineering]</div>

== קישורים חיצוניים==

* [http://www4.rncan.gc.ca/search-place-names/unique.php?id=IADFA&output=xml הר פיי] באתר ממשלת קנדה
* [https://www.summitpost.org/mount-fay/151107 הר פיי] באתר summitpost
* [http://www.peakfinder.com/peaks/471 הר פיי] באתר peakfinder
* [http://www.summitsearch.org/places/mount-fay הר פיי] באתר summitsearch
* [https://peakvisor.com/peak/mount-fay.html תרשים הנוף הנשקף מהר פיי] באתר peakvisor
* [https://www.mountainproject.com/area/106086603/mount-fay מידע למטפסים על הר פיי] באתר mountainproject
* [http://www.cdnalpine.com/alpine/peak/fay.htm מידע למטפסים על הר פיי] באתר cdnalpine
* [https://www.yr.no/place/Canada/Alberta/Mount_Fay/ תחזית מזג אוויר עדכנית עבור הר פיי]
** [https://www.yr.no/place/Canada/Alberta/Mount_Fay/statistics.html סטטיסטיקות מזג אוויר עבור הר פיי]
** [https://www.mountain-forecast.com/peaks/Mount-Fay תחזית מזג אוויר עדכנית להר פיי, לפי גבהים]
* 

==הערות שוליים==

פיי
פיי
פיי
פיי
פיי
פיי
הר פיי (ניו יורק)

הר פיי (באנגלית: Mount Fay) הוא הר במחוז אסקס במדינת ניו יורק שבארצות הברית.

גובהו של ההר 703 מטרים מעל פני הים, והוא מתנשא 238 מטרים מעל סביבתו.

==קישורים חיצוניים==
* [http://www.peakbagger.com/peak.aspx?pid=34215 הר פיי] באתר peakbagger
* [https://peakvisor.com/peak/mount-fay.html תרשים הנוף הנשקף מהר פיי] באתר peakvisor
* [http://www.geonames.org/5116972/mount%20fay.html תצלום לוויין של אזור הר פיי]
* [https://www.topozone.com/new-york/essex-ny/summit/mount-fay/ מפה טופוגרפית של אזור הר פיי]
* [https://peakery.com/mount-fay-new-york/ הר פיי] באתר peakery - תצלום ההר
* [https://www.yr.no/place/United_States/New_York/Mount_Fay/ נתוני מזג אוויר עדכניים עבור הר פיי]
** [https://www.yr.no/place/United_States/New_York/Mount_Fay/statistics.html סטטיסטיקות מזג אוויר עבור הר פיי]

==הערות שוליים==

פיי
גרדי טרוסט

גרדי טרוסט, [[יוזף גבלס, אדולף היטלר, הרמן גרינג, אדולף ואגנר ורודולף הס ביום האמנות הגרמנית במינכן, 18 ביולי 1937.]]
גרדי טרוסט (גרמנית: Gerdy Troost; 3 במרץ 1904 – 30 בינואר 2003) הייתה אדריכלית גרמניה ואשתו של פאול טרוסט.

== חייה ועבודתה ==
טרוסט נולדה בשטוטגרט בשם גרהארדין אנדרסן (Gerhardine Andresen), בתו של סוחר אמנות. לאחר שהשלימה את חינוכה, עבדה בעסק של אביה, שם פגשה את פאול לודוויג טרוסט ב-1923. ב-1924 עבר הזוג למינכן והתחתן שם ב-1925. דרך בעלה, הכירה את אדולף היטלר ב-1930 והפכה לחברה במפלגה הנאצית ב-1932.

לאחר מותו של בעלה ב-1934, ניהלה טרוסט את עסק האדריכלות שלו יחד עם שותפו, לאונהרד גל. היא פיקחה על בנייתו של המשכן לאמנות במינכן, על עיצובו מחדש של הקניגספלאץ במינכן, ועל בניית היכלי הכבוד . יחד עם גאל, תכננה גם את הארכיטקטורה הפנימית של החוילה של היטלר, הברגהוף באוברזלצברג.

טרוסט הייתה יועצת ארכיטקטונית בחוגו של היטלר עד לסוף המלחמה. ב-1943 קבלה מהיטלר מענק בסך 100,000 רייכסמארק.

במהלך הדה-נאציפיקציה קוטלגה טרוסט על ידי ה-Hauptspruchkammer במינכן כ"פחות אחראית" (Minderbelastete), נשפטה ונקנסה ב-500 מארק וב"איסור מקצועי" למשך 10 שנים. בסוף תקופה זו, המשיכה טרוסט בעבודתה והתגוררה בשוטצינג (היימינג ) בבוואריה העליונה .

לאחר 1945 נותרה גרדי טרוסט חברתה ואשת סודה של ויניפרד ואגנר . היא מתה בבאד רייכנהאל בשנת 2003, בגיל 98.

==קישורים חיצוניים==

קטגוריה:ילידות 1904
קטגוריה:אדריכלים נאצים
קטגוריה:אדריכליות גרמניות
קטגוריה:אדריכלים גרמנים
קטגוריה:גרמניות שנפטרו ב-2003
קטגוריה:גרמנים שנפטרו ב-2003
דיסקרטוזיס מולד

דיסקרטוזיס מולד (לועזית: Dyskeratosis congenita, בקיצור - DKC), ידועה גם בשם תסמונת זינסר-קול-אנגמן היא מחלה מולדת מתקדמת נדירה. באופן מסורתי המחלה הוגדרה על ידי טריאדה של שלושה תסמינים: פיגמינטציה בעור, דיסטרופיה בציפורניים ולויקופלקיה ברירית הפה, אם כי תסמינים אלו לא מופיעים אצל כל החולים. המחלה מאופיינת בטלומרים קצרים. בדומה לפרוגריה, חלק מהתסמינים קשורים להזדקנות מוקדמת. בתחילתה משפיעה המחלה בעיקר בעור, אולם תופעת הלוואי המשמעותית ביותר היא כשל מתקדם של מח העצם, כשל המתרחש בקרב 80% מהמטופלים.

קטגוריה:מחלות נדירות
קטגוריה:מומים מולדים ומחלות כרומוזומליות
מוטי שוורץ

מוטי שוורץ (נולד ב-1 ביוני 1963) הוא מנכ"ל משכנות שאננים. בעברו היה המייסד והמנכ"ל הראשון של אתר החדשות ynet, הקים את אגף התוכן הסלולרי בחברת פלאפון, שימש כסמנכ"ל ניו מדיה של קבוצת Jerusalem Post ומנכ"ל בפועל של בית התפוצות.

== היסטוריה ==
מוטי שוורץ נולד בחיפה בשנת 1963. למד בבית הספר היסודי בארי, ולאחר מכן למד בחטיבת הביניים עירוני ג' ובבית ספר התיכון בסמ"ת. 

בשנת 1982 התגייס לצבא ושירת בחטיבת הנח"ל בתפקידי לחימה. בשנת 1986 השתחרר בדרגן סרן והחל ללמוד את התואר הראשון בחוג למדעי המדינה באוניברסיטת תל אביב, אותו סיים בשנת 1989. באותה שנה החל את לימודי התואר השני במדעי הניהול, בבית הספר למנהל עסקים באוניברסיטת תל אביב, אותו סיים ב-1992. 

במקביל שירת במערך האבטחה של משרד ראש הממשלה עד לשנת 1991. 

בשנת 1994 הצטרף לקבוצת ידיעות אחרונות כמנכ"ל ומנהל פרויקטים של חברת ידיעות אינטרנט, וייסד את קבוצת התוכן שנהפכה לאחר מכן לאתר ynet. הוא שימש בתפקיד עד לסיום תפקידו בשנת 2001.

בין השנים 2001-2004 שימש מנהל אגף התוכן בחברת פלאפון.

שנת 2005 שימש כסמנכ"ל ניו מדיה בקבוצת Jerusalem post עד שנת 2007.

בשנת 2010 מונה שוורץ לסמנכ"ל התוכן של בית התפוצות, ולאחר מכן משנה למנכ"ל בית ואף שימש כמנכ"ל בפועל עד שנת 2013.

בשנת 2013 מונה שוורץ למנכ"ל משכנות שאננים במקומו של אורי דרומי.

== קישורים חיצוניים ==

==הערות שוליים==

קטגוריה:אנשי תקשורת ישראלים
קטגוריה:בוגרי בית ספר בארי (חיפה)
קטגוריה:בוגרי בסמ"ת
קטגוריה:בוגרי אוניברסיטת תל אביב
קטגוריה:ישראלים שנולדו ב-1963
Time (שיר של איזבו)

Time הוא שיר מאת הלהקה הישראלית איזבו, המתואר כשיר פופ עם השפעה ים-תיכונית. השיר נבחר על ידי ועדה מטעם רשות השידור לייצג את ישראל באירוויזיון 2012, אך לא הצליח להגיע לגמר.

קיימות שתי גרסאות של השיר: בגרסה לאירוויזיון, בתי השיר באנגלית והפזמון בעברית, והסרטון של גרסה זו מציג את הלהקה בקרקס. גרסה אחרת היא כולה באנגלית, והסרטון שלה הוא בסגנון סטופ מושן, עם תמונות של חברי הלהקה שמוצבות במקומות שונים בתל אביב, כך שהסרטון מציג גם הילוך מהיר.

== קישורים חיצוניים ==

* 

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי אירוויזיון 2012
קטגוריה:שירי ישראל באירוויזיון
קטגוריה:שירים בעברית
קטגוריה:שירים על זמן
לוך נס (סדרת טלוויזיה)

לוך נס או הלוך (באנגלית: Loch Ness או The Loch) היא סדרת דרמה בריטית בת שישה פרקים שכתב התסריטאי סטיבן בריידי, ושודרה לראשונה ברשת ITV ב-11 ביוני 2017. הסדרה עוקבת אחרי סמלת בילוש אנני רדפורד (לורה פרייז'ר), שוטרת בעיירה קטנה, שחוקרת מקרה רצח של נייל סוויפט, מורה לפסנתר, שגופתו נמצאה למרגלות צוק בעיירה הציורית לוכנפוי שלחופי אגם לוך נס בסקוטלנד. כשנודע שהוסר חלק ממוחו של סוויפט, ושבסמוך נמצא לב אדם של קורבן רצח נוסף, בצוות החקירה מבינים שהם מחפשים רוצח סדרתי. חוקרת מגלאזגו, פקד בילוש לורן קיגלי, מגיעה לעיירה להוביל את החקירה.

צוות השחקנים כולל את דון ז'ילה בתפקיד הפסיכולוג המשפטי בלייק אלברייטון, ג'ון סשנס בתפקיד פקד פרנק סמיילי (הבוס של אנני), גריי או'בריין בתפקיד אלן רדפורד (בן זוגה של אנני), וויליאם אש בתפקיד לייטון תומאס, מדריך תיירים מקומי. הסדרה צולמה בקיץ 2017 ושודרה בהולנד ובאוסטרליה בשם "לוך נס". לאחר מכן שודרה בבריטניה בשם "הלוך". הסיבה לשינוי השם לא ידועה, ייתכן כדי לא לבלבל את הצופים שעלולים לצפות לסדרה על המפלצת מלוך נס.

הסדרה קיבלה ביקורות מעורבות עד שליליות. היא הופצה על גבי DVD בממלכה המאוחדת ב-17 ביולי 2017.

==צוות השחקנים==
* לורה פרייז'ר – סמלת בילוש אנני רדפורד
* שיבון פינרן – פקד בילוש לורן קיגלי
* דון ז'ילה – בלייק אולברייטון
* ג'ון סשנס – פקד בילוש פרנק סמיילי
* גריי או'בריין – אלן רדפורד
* ויליאם אש – לייטון תומאס
* פרייזר ג'יימס – אוליבר טנץ'
* אלסטייר מקנזי – קרייג פטרי
* ג'ון הפרנן – ד"ר סיימון מאר
* ג'ורדן מקוראץ' – נייל סוויפט
* קירן גלאצ'ר – ג'ונג'ו פטרסון
* שונה מקיו – איווי רדפורד
* ג'ק בנון – קירן וייטהד
* אוליבר גרינול – ג'ורדן וייהד
* סימון להביב – מהרי טונר
* יואן סטמפר – קרופורד בקסטר
* קונור מקארי – דזי טונר
* ג'ורג' אנטון – דון מקגרליש
* ויקטוריה לידל – אנגוסינה מקגרליש
* רון דונאצ'י – איאן סאת'רלנד

==פרקים==

==שידור==
הסדרה "Loch Ness" שודרה לראשונה ב-11 ביוני 2017 ברשת ITV. ברחבי העולם הופצה הסדרה בשם "The Loch". באוסטרליה שודרה לראשונה ב-20 באפריל 2017 בערוץ "BBC First", ובארצות הברית ב-19 ביוני 2017 בשירות הזרמת המדיה Acorn TV. באוקטובר ובנובמבר 2017 שודרה הסדרה בערוץ CBC בקנדה, ובערוץ 13 ulica בפולין. שידור הסדרה בהולנד החל ב-5 בנובמבר 2017 בערוץ RTL 4.

בישראל שודרה הסדרה בערוץ yesAction של הטלוויזיה בלוויין החל מ-16 במאי 2018, והיא זמינה לצפייה ב-yesVOD.

==קישורים חיצוניים==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות מתח בריטיות
מישהו (שיר)

"מישהו" הוא פזמון שכתב אהוד מנור, הלחין מתי כספי וביצעה יהודית רביץ.

==רקע==
את השיר כתב מנור לזכר אביו, שנפטר כשמנור היה בן 15.

השיר בוצע בשנת 1978 בפסטיבל הזמר והפזמון, שהיווה בשנה זו את קדם האירוויזיון לתחרות האירוויזיון שהתקיימה בהמשך השנה בפריז. יהודית רביץ ביצעה את השיר, ובתחרות זכה השיר "אבניבי", שאף אותו כתב אהוד מנור (בסך הכל בוצעו בתחרות שלושה שירים שכתב מנור). השיר נכלל באלבומה של רביץ שנקרא "יהודית רביץ" ויצא לאור ב-1979.

מתי כספי ביצע את השיר בהופעותיו, והקליט אותו עבור אלבום האוסף שלו "צד ג' צד ד'" שיצא לאור ב-1987, וכן באלבום הכפול "הופעה חיה בערד 1997".

במצעד העברי השנתי לשנת התשל"ח (1978) של רשת ג' הגיע השיר למקום ה-24.

השיר תורגם לאנגלית על ידי אלכסנדרה בשנת 1978 ובוצע על ידי נאוה ברוכין.

בועז שרעבי הזדהה עם השיר, ולאחר מות אביו הקליט אותו עבור האלבום "ריגושים", שכלל ביצועים חדשים לשירים ישנים ויצא בשנת 2000.

בהלווייתו של אהוד מנור שר כספי את השיר.

השיר נחשב עד היום כאחד מהשירים המזוהים ביותר עם טקסי יום הזיכרון לחללי מערכות ישראל.

==תוכן השיר==
השיר מדבר על אדם מת שהיה קרוב אל הדובר. הוא נמצא למעלה בשמיים, על פי האמונה כי אנשים מתים נמצאים במקום זה. הדובר והמת נמצאים במקומות שונים. החי נמצא בין החיים והמת למעלה בין המתים, ולכן הם "סובבים בשתי דרכים שונות". הדובר מבטיח למת כי הם ייפגשו, אך לא עכשיו אלא בעתיד, "בתום ימים רבים והרבה לילות", לאחר חילופי עונות רבים.

==קישורים חיצוניים==

* 
* יוסי חרסונסקי [http://www.yosmusic.com/yos5169/ עיון ביקורת] באתר יוסימיוזיק
* אסף בראון, [https://www.assafbrown.com/כתיבה/ משהו על מישהו] באתר של הכותב (בחטיבה "מסות ורעיונות")

==הערות שוליים==

קטגוריה:שירי 1978
קטגוריה:סינגלים מ-1978
קטגוריה:שירי יהודית רביץ
קטגוריה:שירי פסטיבל הזמר והפזמון 1978
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירי זיכרון חללי מערכות ישראל
קטגוריה:שירים על מוות
קטגוריה:סינגלים בהוצאת CBS ישראל
נכנס יין יצא סוד

ממוזער
נכנס יין יצא סוד - הוא ניב שמקורו בדברי רבי חייא בתלמוד, ופירושו: אדם מבוסם נוטה לחשוף סודות, אותם, בוודאי, לא היה חושף בהיותו פיכח.

הביטוי השתרש בשפה העברית, ומרבים להשתמש בו גם בימינו.

==המקור==
מספרת הגמרא:

הסיפור כפשוטו: בסעודה שהתקיימה בביתו של רבי יהודה הנשיא, עליו אמרה הגמרא: "מימות משה ועד רבי לא מצינו תורה וגדולה במקום אחד", התארחו גם יהודה וחזקיה, בניו הצעירים של רבי חייא. הבנים שמרו על שתיקה במהלך הסעודה, עד שבהוראתו של הנשיא ביסמו אותם משמשיו ביין. כשהיו במצב של שכרות ציטטו את ישעיהו ח', על פיו ניתן להבין שמשיח בן דוד לא יגיע כל עוד ימשיכו לכהן בתפקיד ראש הקהילות הארץ ישראלית והבבלית - הצאצאים לבית דוד, משמע: הנשיא בישראל וראש הגולה בבבל.<ref>מדבריהם משתמע, שכהונתו של רבי יהודה הנשיא בעצם מעכבת את הגאולה</ref> רבי התמרמר על דבריהם, אך אבי הצעירים, רבי חייא, ניסה לפייסו בגילוי העובדה שיין וסוד שווים בערך הגימטרי שלהם, ועל כן: נכנס יין - יצא סוד.

הביטוי השתרש היטב בשפה העברית ומרבים להשתמש בו. ישראל חיים טביוב מדגיש במבוא לספרו: "אוצר המשלים והפתגמים" את יופיו וייחודו של הביטוי מהגמרא, ומביע את דעתו שהפתגם היה קרוב לוודאי ידוע כבר בקרב הקהל בעת שרבי חייא הוסיף את החידוש הגימטרי שלו, כדי לרכך קצת את תגובתו של רבי יהודה הנשיא לשמע דברי הבנים. הפתגם כבר הופיע בלטינית, (In vino veritas - ביין יש אמת<ref>ראו בוויקיפדיה אנגלית: In vino veritas</ref>) ואף קודם לכך, אצל אפלטון, אומר טביוב, אך הניסוח העברי של רבי חייא מהתלמוד עולה על שאר הניסוחים הידועים.

== שימושים בשפה ==
* 
* במשפטו של אדולף אייכמן בירושלים, התפרסמה בעיתון "על המשמר" כתבה בשם: "נכנס יין - יצא סוד" בה השיבו השופטים לטענות סרווציוס, סניגורו של אייכמן: "אשר לטענת הסניגור, כי הדברים נאמרו בהשפעת אלכוהול, הזכיר היועץ המשפטי את מאמר החכמים: 'נכנס יין - יצא סוד' "
*בעיתון הארץ התפרסמה בשנת 2017 הכתבה: נכנס יין יצא סוד: כך החלה חקירת FBI על התערבות רוסיה בבחירות - אחד מיועציו לשעבר של הנשיא טראמפ פגש אשתקד דיפלומט אוסטרלי בבר בלונדון, וסיפר לו כי בידי רוסיה מידע מפליל על קלינטון. אוסטרליה העבירה את המידע לארצות הברית, שפתחה בחקירה.
*באתר "אנשים ומחשבים", הופיעה בשנת 2015 כתבה בשם "נכנס יין, יצא סוד: פורטינט ובזק בינלאומי מהדקות קשרים ביקב"

== לקריאה נוספת ==
* מירושלים ליבנה, האוניברסיטה הפתוחה, תשל"ז
* Baumgarten, Albert I. "Rabbi Judah I and his Opponents" Journal for the Study of Judaism 12 (1982), pp. 135-172 

==קישורים חיצוניים==
* "[http://lib.cet.ac.il/pages/item.asp?item=5498 נכנס יין יצא סוד]", מטח
* "נכנס יין יצא סוד", ויקימילון
* "[https://daf-yomi.com/DYItemDetails.aspx?itemId=22025 נכנס יין יצא סוד]", פורטל הדף היומי
* "[http://www.jpress.nli.org.il/Olive/APA/NLI_heb/SharedView.Article.aspx?href=HRT%2F1959%2F01%2F12&id=Ar00309&sk=CE517CB2 נכנס יין - יצא סוד]", חרות, 12 בינואר 1959
* י. קיץ, "[http://www.jpress.nli.org.il/Olive/APA/NLI_heb/SharedView.Article.aspx?href=HRT%2F1958%2F12%2F15&id=Ar00319&sk=D0770C7C ששש... העיתונאי מאזין], חרות, 15 בדצמבר 1958
* 

==הערות שוליים==

קטגוריה:אמרות חז"ל
קטגוריה:ניבים וביטויים חז"ליים
קטגוריה:יין
מוד רוזנבאום

מוד רוזנבאום-לוי-בלומנטל (באנגלית: Maud Rosenbaum-Levi-Blumenthal, 13 בינואר 1902 - 3 במאי 1981) הייתה ספורטאית מצטיינת יהודיה-אמריקאית. בעלת מדליית ארד במשחקים העולמיים לנשים הראשונים (פריז 1922) בהדיפת כדור ברזל בשתי ידיים. הייתה טניסאית מצטיינת, אלופת איטליה בטניס 4 פעמים, בשנת 1933 זכתה ב-4 תארים, כולל אליפות מדינת ניו יורק ובשנת 1934 דורגה במקום 7 בארצות הברית.

== ביוגרפיה ==
רוזנבאום נולדה וגדלה בשיקגו למשפחה יהודית עמידה. אביה, עמנואל רוזנבאום, היה תעשיין, בעל מפעל לייצור נעליים.

במשחקי העולם לנשים הראשונים שנערכו בפריז, צרפת ב-20 באוגוסט 1922 זכתה רוזנבאום במדליית ארד בהדיפת כדור ברזל בשתי ידיים בתוצאה של 17.37 מטר, אחרי לוסי גולדבולד מארצות הברית (20.22 מטר) וויולט גורד-מוריס מצרפת (19.85 מטר).

בקריירת הטניס שלה השתתפה רוזנבאום לראשונה באליפות צרפת הפתוחה בשנת 1926, אך לא הצליחה להגיע למשחקי הדרוג. באליפות שנערכה בשנת 1927 היא הפסידה בסיבוב הראשון לסימון מתיו מצרפת ב-3 מערכות (6-1, 4-6, 7-5)

כנציגת איטליה באליפות ארצות הברית הפתוחה שנערכה בשנת 1930 היא הגיעה לשלב חצי הגמר שבו הפסידה למדורגת ראשונה בטורניר אנה הרפר מארצות הברית בשתי מערכות (6-2, 6-3), ובכך הייתה לטניסאית האיטלקייה הראשונה שהגיעה לשלב חצי גמר בטורניר גראנד סלאם.

באליפות ארצות הברית שנערכה בשנת 1934 היא הגיעה לשלב רבע הגמר שבו הפסידה לדורותי אנדרוז מארצות הברית בשתי מערכות (6-1, 6-4).

== חיים אישים ==
בשנת 1927 נישאה רוזנבאום בפריז לברון ג'יקומו ג'ורג'ו-לוי (1888-1969) והזוג עבר להתגורר ברומא. לזוג נולדה בת. בשנת 1934 היא התגרשה ונישאה בשנית בשנת 1935 לוולטר בלומטל, ברוקר בבורסה לניירות ערך בניו יורק.

רוזנבאום נפטרה ב-3 במאי 1981 בניו יורק.

==שיאים אישיים ==
* הדיפת כדור ברזל: 8.97 מטר (1922)

== ראו גם ==
* כל המנצחות במשחקי העולם לנשים מוויקיפדיה 

== קישורים חיצוניים ==

* [http://www.tennisforum.com/59-blast-past/420872-forgotten-baroness.html A Forgotten Baroness - Maud Rosenbaum], Tennis Forum 
* [https://www.nytimes.com/1981/05/05/sports/maud-blumenthal-tennis-player-who-won-many-titles-in-1930-s.html Maud Blumenthal, Tennis Player Who Won Many Titles in 1930's], The New York Times 

== הערות שוליים ==

קטגוריה:טניסאיות אמריקאיות
קטגוריה:טניסאיות איטלקיות
קטגוריה:אתלטיות אמריקאיות
קטגוריה:אתלטיות יהודיות
קטגוריה:אתלטים יהודים אמריקאים
קטגוריה:הודפות כדור ברזל
קטגוריה:מדליסטיות במשחקים העולמיים לנשים
קטגוריה:אמריקאיות שנולדו ב-1902
קטגוריה:אמריקאים שנולדו ב-1902
קטגוריה:אמריקאיות שנפטרו ב-1981
קטגוריה:אמריקאים שנפטרו ב-1981
אדלר דיפלומט

אדלר דיפלומט (בגרמנית: Adler Diplomat) היא מכונית סלון מתוצרת יצרנית האופנועים והמכוניות הגרמנית אדלר ("Adler (cars and motorcycle)" ) אשר יוצרה בין השנים 1934–1940.

סך הכול, יוצרו 3,205 יחידות.

במלחמת העולם השנייה "אדלר דיפלומט" דגם קבריולה שירת בורמאכט.

==תצורות "אדלר דיפלומט"==

* "Limousine" - סלון, 4 דלתות, 4 מושבים
* "Pullman Limousine" - סלון, 4 דלתות, 6 מושבים, חלל פנימי מרווח יותר מדגם ה- "Limousine"
* "Cabriolet"

==סדרות "אדלר דיפלומט"==
* "Diplomat (3G)" (יוצר בין השנים 1934-1935 בתצורות: לימוזינה, קבריולה)
* "Diplomat (3GS)" (יוצר בין השנים 1934-1935 בתצורת: פולמן-לימוזינה)
* "Diplomat (3G (Ü))" (יוצר בין השנים 1938-1935 בתצורות: לימוזינה, קבריולה)
* "Diplomat (3GS (Ü))" (יוצר בין השנים 1938-1935 בתצורת: פולמן-לימוזינה)

==תמונות==

<gallery mode="packed" heights="140">
קובץ:Adler Diplomat Cabriolet von Papler 1935 Front.JPG | "אדלר דיפלומט" שנת 1935 - קבריולט
קובץ:Adler Diplomat Cabriolet von Papler 1935 schräg 2.JPG | "אדלר דיפלומט" שנת 1935 - קבריולט
קובץ:Adler Diplomat 3 GS mit Holzgasgenerator-hinten rechts.JPG | "אדלר דיפלומט" דגם "3GS" 
</gallery>

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1934
קטגוריה:כלי רכב צבאיים
קטגוריה:כלי רכב גרמניים
שחבור בהצלבה

שחבור בהצלבה (באנגלית: Trans-splicing) הוא תהליך בו נוצרת מולקולת רנ"א שליח (mRNA) בתהליך מיוחד בתאים איקריוטים. בעוד שבתהליך שיחבור רגיל (cis) נוצרת מולקולת mRNA ממולקולת pre-mRNA יחידה, שחבור בהצלבה הוא תהליך שבו נוצרת מולקולת mRNA מכמה מולקולות pre-mRNA נפרדות. ניתן לנצל תופעה זו עבור טיפול מולקולרי בגנים מוטנטיים.

שחבור בהצלבה יכול להיות המנגנון העומד מאחורי Fusion transcript אונקוגנים.<ref></ref><ref></ref>

אורגניזמים מיקרוביאליים מסוימים בעיקר מחלקת ה-Kinetoplastae, משתמשים בשחבור בהצלבה על מנת לבטא גנים.<ref></ref> ביצורים אלה משועתקת מולקולת RNA הנקראת Splice Leader, ובו זמנית משועתקים קבוצות של גנים הצמודים זה לזה כך ש גדיל ה-mRNA הנוצר הוא פוליציסטרוני. ה-Splice Leader מתחבר לכל גן כך שנוצר mRNA מונוציסטרוני בעל CAP ו-Poly A.

==הערות שוליים==

קטגוריה:חומצות גרעין
תור מזרחי

תור מזרחי (שם מדעי: Streptopelia orientalis; מילולית: Streptopelia - "מחרוזת צוואר" או "קולר"; orientalis - מזרחי) הוא מין של עוף מהסוג תור שבמשפחת היוניים.

==מידות==
*אורך גוף - .
*מוטת כנפיים - .
*משקל ממוצע- .

==סימני זיהוי==
סימן הזיהוי החשוב ביותר שלו הוא דגם של שילוב הנוצות אחת על השנייה באזור השכמה ובאזור הכנף-סוככות. גבולות הנוצות מטושטשים ומרכזן כהה.

פסי כנף בהירים בולטים יותר בקצות הסוככות הגדולות והבינוניות. העור החשוף מסביב לעין מצומצם, ודגם הפסים בצידי הצוואר בולט פחות.

גדול מתור מצוי וכבד ממנו, אך דומה לו מאוד. דומה בצורתו יותר ליונה מאשר לתור - הגוף מלא, החזה כבד. באופן כללי כהה מהתור המצוי, במיוחד בגב ובחזה.

התור הוא עוף נפוץ שאיננו בסכנה בטבע.

==בית גידול==
בית גידולו של התור כולל מגוון רחב של אזורי מחיה, מחורשות צפונית קרות ועד חורש טרופי. מגובה פני הים ועד לרום של 4,000 מטר בנפאל.

== בתרבות ==
אנשי האיינו מפרשים באופן מסורתי את קריאותיהן של ציפורים מסוימות כאמירות בשפתם שלהם. במקרה של התור המזרחי, הפירוש המקובל (שהוא למעשה חיבור של מספר פירושים) הוא:
{| class="wikitable"
|+
!איינו
!עברית
|-
|Kusuwep toyta

Huci wakkata

Katkemat suke

Pon tono ipe
|התור חורש,

סבתא דולה מים,

האשה מבשלת,

האדון הקטן אוכל.
|}

השורה הראשונה מתבססת על כך שהתור נוהג לנבור בשדות ברגליו בחיפוש אחר מזון, כך שנדמה כי הוא מעיד על עצמו כי הוא חורש בהם.<ref></ref>

== גלריה ==
<gallery mode="packed" widths="150" heights="135" perrow="4">
Oriental turtle dove 2.jpg
Oriental Turtle Dove Streptopelia orientalis by Dr Raju Kasambe (2).jpg
Eastern Oriental Turtle Dove (Streptopelia orientalis orientalis), Kyoto, Japan.jpg
Oriental Turtle Dove.jpg
Oriental Turtle Dove Streptopelia orientalis erythrocephala Melghat Tiger Reserve by Dr. Raju Kasambe (11).jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:יוניים
קטגוריה:ארץ ישראל: יוניים
חורבת מדרסה

חורבת מדרסה הוא אתר ארכאולוגי קטן הנמצא בקצה שכונת גבעת רם בכרמיאל ממערב לחורבת כברה. החורבה כוללת בתוכה כ-56 מערות ובורות מים תת-קרקעיים. בחורבה התגלו מחילות מסתור שנחפרו בתקופת מרד בר כוכבא.

במחקר על אתרים נוצריים באזור כרמיאל נחשבה חורבת מדרסה כאחד מכמה מנזרים כפריים שנבנו סביב אתר מרכזי ששכן בחירבת בתה.

== ממצאים ==
בשנת 2014 נערכו חפירות וליד החורבה נחשף כבשן סיד בן ימינו.

בצפון המבנה התגלו שרידים קטנים של רצפת אבנים, הניגשת אל הקיר הצפוני של המבנה. במבנה התגלתה כמות קטנה של שברי כלי חרס, וביניהם קערות וקנקנים. בריבוע הדרומי של החפירה התגלה משטח סלע, ובו נחשפו כמה תעלות חצובות וסימני חציבה. על משטח הסלע ובקצהו נתגלו הרבה שברי כלי חרס, הכוללים בעיקר קנקנים, סירי בישול וקערות. בחפירה התגלו קנקנים שיוצרו בבית היוצר בחירבת בתה, הנמצאת קילומטרים אחדים מהאתר בנוסף נחשף מבנה, ובו נחשפו רעפים ונתגלו גם שברי חלון מלבני, המלמדים שהמבנה היה מקורה או שהייתה בו קומה שנייה  וגם על קיומה של כנסייה סמוכה. המבנה שנחשף באתר הוא חלק ממנזר, שנפגע בחלקו המערבי. בזכות הממצא, לרבות הרעפים, ואריחי השיש נראה שהמבנה שימש למגורים.[http://biblewalks.com/Files/BataCathedra147.pdf]

בחודשים ינואר ופברואר 2014 נערכה חפירת הצלה, מטעם רשות העתיקות, לקראת הרחבת השכונה. בחודש מאי 2015 נערכה חפירת הצלה נוספת לאחר שנפגעו שרידים עתיקים בהצבת עמוד חשמל. בגלל הפגיעה באתר נוצר חתך, ובו נמצאו שרידי קירות המושתתים על הסלע.

מעל החתך נפתחו 2 ריבועי חפירה, ושם נחשפו שלושה בורות מים, שרידי מתקנים, גת, קיר המגביל את האתר ממזרח, שרידי מבנים, שרידי עמודים, אבני פסיפס לבנות ולוחות אבן, רובם מגיר והשאר משיש.

== קישורים חיצוניים ==
* http://biblewalks.com/Files/BataCathedra147.pdf

== הערות שוליים ==

קטגוריה:בר כוכבא
קטגוריה:הגליל: אתרים ארכאולוגיים
קטגוריה:כרמיאל
הר חזון

[[הר כמון מימין (מערב) הר חזון משמאל (מזרח) בשעת זריחה. הצל הגדול הוא של רכס הר מירון.]]
הר חזון הוא הר בולט ברכס במרכז הגליל התחתון בגובה 584 מטר.

==מבנה==
הר חזון בנוי בעיקר מסלעי חוואר, המבנה הגאולוגי של הר חזון ניכר בשכבות הנראות בו מן הכביש העולה למושב חזון. בפסגה של ההר יש שכבת דולומיט. על פסגת ההר

גדל חורש ים תיכוני.

==מיקום==
ההר הוא חלק מרכס ההרים הרי שגורת שנמצאים בגליל התחתון.

הכביש אל ההר נמצא ממערב לכביש אלמע'אר, במדרונו הצפוני-מערבי של ההר נימצא מושב חזון. ומשם בדרך עפר המגיעה עד לפסגת הר חזון.

==היסטוריה==
בפסגת ההר נמצא מבצר שבנה יוסף בן מתתיהו בגליל בתחילת המרד הגדול נגד הרומאים. המבצר ממוקם בנקודה אסטרטגית ויש ממנו תצפית רחבה על הסביבה.

==קישורים חיצוניים==

* 

==הערות שוליים==

חזון
עפרוני פסגות

ביצת עפרוני פסגות, אוסף מוזיאון טולוז]]
עפרוני פסגות (שם מדעי: Melanocorypha bimaculata) הוא מין של עוף ממשפחת העפרוניים שבסדרה ציפורי שיר. בישראל הוא חולף, בעיקר בחורף ובאביב. נצפו גם פרטים יציבים ברמת הגולן ובערבה.

== תיאור הציפור ==
עפרוני הפסגות דומה לעפרוני ענק אך נבדל מעט בגודלו. אורך גופו 16–18 ס"מ, מקורו גדול, עבה וכבד, ראשו עם פס גבה לבן ורחב, פס עין כהה ופס כהה נוסף מתחת לעין, ולחלקים העליונים שולי נוצות בהירים יותר. צבע תת-הכנף חום אפרפר והזנב קצר וקצהו לבן. בצידי החזה ישנם כתמים כהים. החלקים העליונים חומים ומפוספסים והחלקים התחתונים אפרפרים לבנים.

== מזון ==
עפרוני פסגות אוכל זרעים, צמחים וחרקים.

== אזורי קינון ==
עפרוני פסגות מקנן באזורים של מישורים סלעיים צחיחים (בספר-המדבר) ועל צלעות ההרים. לעיתים הוא מקנן גם בשדות מעובדים כמו עפרוני הענק, אך לרוב בגובה רב יותר. בישראל: נדיר באביב ובסתיו, בעיקר בחלקים המזרחיים של הארץ, ובחורף נדיר ביותר בערבה.

מקום מומלץ לצפייה: שדות חקלאיים בערבה באביב.

== קולות ==
הקריאה של עפרוני כוללת פטפוט יבש בנוסח "טריפ, טרופ" המזכיר עפרונן קצר אצבעות, אך גס ומגוון יותר. משמיע גם "טצ'ר" צורמני. השירה דומה לשירת עפרוני ענק, אך מעט נמוכה ונוקשה יותר. היא כוללת פטפוט מהיר, יבש ומתגלגל (ללא סלסולים), חד-גוני יותר ודל יותר בחיקויים, וצלילים רכים מזה של שירת עפרוני ענק.

== הערכת סיכון ==
עד לשנות ה-80 הייתה אוכלוסייה קבועה מקייצת ומקננת של עפרוני פסגות בצפון רמת הגולן שמנתה כ-50 זוגות. המין התחיל להיכחד כמקנן בישראל במהלך שנות ה-90 כתוצאה מהרס שטחי הקינון על-ידי הקמת מטעים ומחצבות, ומאז שנות ה-2000 לא נצפו יותר ניסיונות קינון של המין בישראל. כיום הוא נצפה כחולף נדיר בעונות הנדידה, שכיח מעט יותר באביב, ופרטים מעטים חורפים בערבה.

==קישורים חיצוניים==

== הערות שוליים ==

קטגוריה:עפרוניים
קטגוריה:ארץ ישראל: עפרוניים
קטגוריה:בעלי חיים שתוארו ב-1832
סנונית מערות

סנונית מערות (שם מדעי: Hirundo daurica) היא מין של ציפור שיר ממשפחת הסנוניתיים. אורכה מגיע  ל-19-14 ס"מ ומוטת הכנפיים שלה היא 32-24 ס"מ.

== צורה ==
סנונית המערות דומה לסנונית הרפתות בצורה שלה ובגודל שלה, בכנפיה הכהות שצבען שחור מבריק ובנוצות הזנב החיצוניות הארוכות, אך נבדלת ממנה בצבע הלבן-ערמוני, בצוואר בהיר ובהיעדר הסינר השחור על החזה.

== תחום תפוצה ==
סנונית המערות נפוצה בדרום אירופה וסביב אגן הים התיכון, ומשם מזרחה עד לדרום-מזרח אסיה.

=== בישראל ===
נדידת הסתיו נמשכת מאמצע יולי עד אמצע נובמבר, כשהשיא בספטמבר, נדידת האביב מתחילה באמצע פברואר והיא נמשכת עד ליוני, כשהשיא במרץ-אפריל.

הסנונית בישראל מקייצת ומקננת והיא מצויה בצפון ובמרכז.

== מזון ==
כאשר היא בתעופה בגובה רב יחסית היא נוהגת לצוד חרקים.

== קינון ==
הקן שלה בנוי מבוץ ורוק, צורתו כצורת אגרטל כדורי ומשקלו יכול להגיע לקילוגרם.

את הקנים היא בונה במרחק של כמה מאות מטרים מקנים אחרים. דוגמה למקומות: תלוי על מדף הסלע במערה, במבנים נטושים ואפילו במגורי אדם.

לקן צורת אגרטל כדורי שקוטרו כ-20 ס"מ ואורכו עם פרוזדור הכניסה כ-25 ס"מ.  הקן נבנה על ידי שני בני הזוג. משך הבניה ארוך ויכול להגיע לחודש ימים. פנים הקן מרופד בנוצות. לקן פתח אחד אינו מאפשר לנחשים להגיע לקן כיוון שהנחש אינו יכול לטפס רק אנכית ולא אופקית.

הסנוניות נוטות לחזור לקן שבנו בעונות הרבייה הבאות. https://www.yardbirds.org.il/show_bird/55

==קישורים חיצוניים==

== הערות שוליים ==

קטגוריה:סנוניתיים
קטגוריה:ארץ ישראל: סנוניתיים
קטגוריה:בעלי חיים שתוארו ב-1769
שחף צר-מקור

שחף צר-מקור ב[[גוג'ראט, הודו.]]
Chroicocephalus genei
שחף צר-מקור (שם מדעי: Chroicocephalus genei) הוא מין של עוף ימי ממשפחת השחפיים. השחפיים בעלי רגליים ארוכות, מקור ארוך ועיניים בהירות.

== מבנה גוף ==
שחף צר-מקור הוא שחף לבן-ראש הדומה לשחף אגמים. גב בצבע אפור, כנפיים לבנות בעלות קצוות שחורים, זנב ובטן לבנים, רגליים בגוון שחור-סגלגל, וראש לבן שנצבע בעונת הרבייה בגוון שחרחר. השחף צר-המקור שונה משחף האגמים בצוואר ומקור ארוכים יותר וצבע המקור הוא אדום כהה, שנראה לפעמים כשחור בניגוד לשחף האגמים שמקורו כתום. סוג שחף זה מתאפיין בגחון בגוון ורדרד ובמקור בצבע אדום עמוק.

אורך גופו : 35–39 סנטימטרים. מוטת כנף: 86–99 סנטימטרים.

על פי מידותיו הוא נחשב לקטן למדי, מעט יותר גדול משחף אגמים.

מקורו ארוך יותר ודק וגם הרגליים ארוכות יותר, העין בהירה.

דגם הכנף בתעופה דומה לשל שחף האגמים.

== מזון ==
שחף צר-מקור ניזון בעיקר מדגים ומחסרי חוליות, שאותם הוא צד בדרך כלל בעודם בחיים.

הוא ניזון מבעלי חיים ומזון שמקורו בטבע. הוא אינו ניזון מפסולת ואשפה בנמלים, וככלל אינו אוכל אשפה שמקורה בבני אדם.

== תפוצה ==
תפוצתו של השחף צר-המקור מצויה בעיקר בחופי הים התיכון, הים השחור, ים סוף, המפרץ הפרסי ובאגמים מלוחים במרכז אסיה.

שחף צר-מקור נודד בחורף לים התיכון ולחופי חצי האי ערב.

=== תפוצתו בישראל ===
השחף צר-המקור מצוי לאורך חופי הים התיכון ומפרץ אילת. באילת הוא נמצא בבריכות במשך כל השנה, ובבריכות המלח שבעתלית הוא שכיח מאוד כמעט כל השנה.

בין חודש ספטמבר לחודש אפריל מספר השחפים צרי-המקור עולה ואף מגיע לכמה אלפים.

== סגנון הקינון ==
הקינון של השחף צר-המקור נעשה בקבוצות של שחפים בתוך קן שנבנה על הקרקע ומרופד במעט נוצות וצמחייה. בקן מוטלות עד שלוש ביצים מנוקדות. והדגירה נמשכת 25 ימים. 25 ימים לאחר הבקיעה הצעירים מסוגלים כבר לעוף.

==קישורים חיצוניים==

== הערות שוליים ==

קטגוריה:שחפיים
קטגוריה:ארץ ישראל: שחפיים
סנונית סלעים

סנונית סלעים (שם מדעי: Hirundo rupestris; בתעתיק מערבית - ח'טאף א (ל) שוואהק) היא ציפור שיר ממשפחת הסנוניתיים החיה באירופה, אסיה ואפריקה.

== תיאור המין ==
סנונית הסלעים היא ציפור בינונית בגודלה ובעלת מבנה גוף מוצק. היא בולטת בצבעה החום-כהה ובסוככות תת-הכנף הכהות והמנוגדות ליתר הכנף. כתמים לבנים מצויים על הזנב.

=== מידות ===
אורך גוף: 15 ס"מ. מוטת כנפיים: 34 ס"מ. משקל: 20 גרם.

== אוכלוסייה ==
האוכלוסייה של סנונית הסלעים שומרת על מספר פרטים קבוע. אוכלוסיות צפוניות יותר של סנונית הסלעים נודדות לטווחים לא ארוכים ונמצאות בחודשי החורף בדרום אירופה ומערבה, צפון אפריקה והמזרח התיכון. האוכלוסיות המזרחיות של סנונית הסלעים חורפות בתת-היבשת ההודית.

== אזורי מחיה ==
סנונית הסלעים דוגרת באזורים הרריים באלפים, בטורקיה, בקווקז, בחרמון ומזרחה עד להימלאיה.

נראה, כי האוכלוסייה העולמית של סנונית הסלעים מצויה במגמת עלייה והתפשטות אוכלוסייה צפונה, בעיקר כתוצאה מהיצע גדל והולך של מקומות קינון מתאימים - מעשה ידי האדם.

התפשטויות שכאלה מבחינת מקומות הקינון נרשמו באוסטריה, למשל,  שם גשרים של נתיבי תנועה מהירים משמשים אתר קינון נחשק. גם בשווייץ, רומניה, בולגריה ובעוד מדינות נצפו מקומות קינון שלא נצפו קודם.

==== סנונית הסלעים בישראל ====
בישראל דוגרת סנונית הסלעים אך ורק בחרמון. בעבר דגרה גם באזור הרכבל התחתון, אך בסקר שנערך בשנת 2013 נמצא רק זוג אחד של סנונית סלעים שדגר בשולי העיירה מג'דל שאמס. פרטים נוספים של סנונית סלעים נצפו בחלקים אחרים של הר החרמון אבל ללא סימני דגירה.

== סיכון ==
בישראל, סנונית הסלעים מוגדרת כמין ש"עתידו בסכנה" (VU) בשל גודלה המזערי של האוכלוסייה המקננת, המוערכת בפחות מ-50 פרטים בוגרים, בשילוב התאמה אזורית לכך שהאוכלוסייה המקננת בחרמון היא אוכלוסיית שוליים בקצה גבול התפוצה העולמית של המין. במהדורה הקודמת של הרשימה האדומה של IUCN מ-2002 הוערכה סנונית הסלעים כמין ש"אינו בסיכון" (LC).

==קישורים חיצוניים==

== הערות שוליים ==

קטגוריה:בעלי חיים שתוארו ב-1769
קטגוריה:טקסונים שתוארו בידי ג'יובאני אנטוניו סקופולי
קטגוריה:סנוניתיים
קטגוריה:ארץ ישראל: סנוניתיים